nahahanga at namumuhi, na, ang kaniyang mga palagay ay makatagpo ng humahadlang; ngunit kinakalamay ang sarili pag naiisip na ang taong may halaga, ay sadyang may kalaban, at naghihiganti naman siya sa paraang pagtuligsa at pagpapawalang kabuluhan sa lahat ng panukala, maging masama maging mabuti, na iharap ng iba. sapagkat ipinagmamalaki ang kaniyang pagkalabusaw, kailan mat matatanong siya kung ano ang palagay sa mga indio ay karaniwang isagot na, nararapat sa mga gawain sa kamay at mga artes imitativas (ang ibig sabihin ay musika, pintura at eskultura), at idinadagdag ang kaniyang matandang pabuntot, na, upang makilala silay kailangang bumilang ng maraming maraming taong pamumuhay sa lupaing yaon. gayon man, kung nakadidingig na may napapabantog sa anoman na hindi dahil sa mga gawain sa kamay arte imitativa sa kimika, sa medisina pilosopia, sa halimbawa, ay sinasabi niyang: psh!